# 

# **Anexa I la Ghidul solicitantului**

CONTRACT - CADRU

de finanțare nerambursabilă pentru activități nonprofit

de interes local în domeniile: tineret, protecția mediului, cultură, social, relații internaționale și interdisciplinar

În conformitate cu Hotărârea Consiliului local al municipiului Bistrița nr. \_\_\_\_\_\_\_\_\_\_\_\_\_\_\_\_ privind aprobarea proiectelor care vor beneficia de cofinanţare de la bugetul local al municipiului Bistriţa pe anul 2021 în baza Legii nr. 350/2005,

**între:**

Municipiul Bistrița, reprezentat prin domnul Ioan Turc – primar, în calitate de finanțator (denumit în continuare autoritate contractantă)

**și**

\_\_\_\_\_\_\_\_\_\_\_\_\_\_\_\_\_\_\_\_, persoană fizică/persoană juridică cu domiciliul/sediul în \_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_ nr. \_\_\_\_\_, ap. \_\_\_, județul Bistrița - Năsăud, înființată în baza sentinței civile nr. \_\_\_\_\_\_\_\_\_ tel. \_\_\_\_\_\_\_\_\_, fax. \_\_\_\_\_\_\_\_, CNP/Cod fiscal \_\_\_\_\_\_\_\_, cont bancar în lei nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_, reprezentată prin doamna/domnul\_\_\_\_\_\_\_\_\_\_\_\_, în calitate de reprezentant legal, denumita în continuare **Beneficiar**, s-a încheiat prezentul Contract de finanțare a Proiectului \_\_\_\_\_\_\_\_\_\_\_\_ (denumit în cele ce urmează „Proiectul”)

**CAPITOLUL I - Obiectul contractului**

# **Art. 1.** Prezentul contract are ca obiect finanțarea de către autoritatea contractantă, din fondurile alocate pentru domeniul \_\_\_\_\_\_\_\_\_ cuprins în bugetul local, a activităților care au fost stipulate în cererea de finanțare pe care Beneficiarul le va desfășura în cadrul Proiectului (denumirea) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în vederea atingerii obiectivelor acestuia.

**CAPITOLUL II - Durata contractului**

# **Art. 2.** Prezentul contract intră în vigoare la data semnării lui de către părți.

**Art. 3.** (1) Proiectul va începe și va fi finalizat de către Beneficiar de la \_\_\_\_\_\_\_\_ până la \_\_\_\_\_\_\_\_. Acest interval de timp cuprinde și perioadele de desfășurare a activităților descrise și prevăzute a se realiza în cadrul Proiectului.

(2) Părțile pot conveni o prelungire a termenului de finalizare, dacă întârzierea este cauzată de neîndeplinirea întocmai și la timp a obligațiilor contractuale de către finanțator, în situații temeinic și obiectiv justificate de către beneficiar sau în caz de evenimente de forță majoră. La cerere, Beneficiarul poate să solicite o prelungire corespunzătoare a perioadei de finalizare, aprobată de către autoritatea contractantă, dar nu mai târziu de 15 decembrie 2021, cu excepția cazurilor în care în proiect sunt incluse activități specifice sărbătorilor de iarnă, situație în care acest termen va putea fi prelungit, astfel încât să poată fi asigurată decontarea sumelor în anul bugetar în care s-a încheiat contractul de finanțare.

(3) Beneficiarul finanțării are obligația sa finalizeze proiectul în anul bugetar în care s-a acordat finanțarea.

**CAPITOLUL III – Obligațiile părților**

**Art. 4. Obligațiile beneficiarului sunt:**

1. să realizeze activitățile proiectului așa cum sunt stipulate ele în cererea de finanțare, să asigure comunicarea eficientă și operativă a problemelor tehnice și financiare atât în interiorul grupului de parteneri, dacă există, cât și între finanțator și beneficiar/organizațiile din grup;
2. să asigure suportul administrativ necesar executării serviciilor;
3. să asigure componența și funcționalitatea echipei de lucru a proiectului;
4. să suporte toate obligațiile legate de plata personalului său;
5. să comunice în scris autorității contractante, în termen de 30 de zile, în cazul în care se află în stare de faliment, lichidare sau dacă cedează partea cea mai importantă a activelor sale;
6. să permită pe toată durata contractului, precum și pe o perioadă de 5 ani de la încetarea acestuia, în decurs de 3 zile lucrătoare de la primirea unei notificări în acest sens, accesul neîngrădit al reprezentanților autorității contractante sau al altor organe de control abilitate prin lege, pentru a controla documentele pe baza cărora se ține evidența activităților derulate în cadrul contractului. Controlul se efectuează la locul unde aceste documente sunt păstrate de către beneficiar;
7. să întocmească și să predea autorității contractante rapoartele prevăzute la art. 20 din contract;
8. să asigure contribuția proprie în cotă procentuală de \_\_\_\_%, din valoarea proiectului;
9. în cazul în care prin proiect se derulează lucrări de construcție care necesită autorizație de construire, beneficiarul este obligat să respecte legislația în vigoare, în caz contrar fiind obligat să restituie finanțarea alocată de la bugetul local;
10. să transmită autorității contractante, cu cel puțin 10 zile lucrătoare înainte de lansarea proiectului, un Anunț de lansare a proiectului, conform modelului prezentat în Anexa VII la Ghidul solicitantului;
11. sa invite autoritatea contractanta la activitățile din proiect si să depună, în scris, calendarul activităților (lunar/trimestrial), cu 10 zile înainte de data derulării acestora.

**Art. 5. Obligațiile autorității contractante sunt:**

* 1. să pună la dispoziția Beneficiarului fondurile necesare derulării activităților Proiectului în condițiile prevăzute la art. 12;
  2. să nu comunice, în nici o situație, fără consimțământul prealabil scris al beneficiarului, informații confidențiale aparținând beneficiarului sau obținute de autoritatea contractantă în baza relațiilor contractuale;
  3. să asigure și să realizeze monitorizarea și evaluarea intermediară și finală a proiectului;
  4. să urmărească cofinanțarea proiectelor, prin verificarea efectuării cofinanțării și a documentelor justificative și, după caz, prin verificare la locul desfășurării proiectului.

**CAPITOLUL IV – Participarea terților**

**Art. 6.** În sensul prezentului articol, prin terță persoană se înțelege beneficiar asociat și/ sau sub-beneficiar.

**Art. 7.** Participarea terțelor părți este permisă dar nu va scuti beneficiarul de nici una din obligațiile și responsabilitățile sale stabilite prin prezentul contract.

**Art. 8.** Beneficiarul va impune terților aceleași obligații care îi sunt impuse lui însuși, asigurând respectarea tuturor drepturilor pe care le are autoritatea contractantă, în baza prezentului contract.

**Art. 9.** Beneficiarul nu este autorizat să reprezinte sau să angajeze răspunderea autorității contractante în raport cu terțele părți. Beneficiarul trebuie să aducă la cunoștința terțelor părți această interdicție și să se abțină de la orice formulare sau comportament care ar putea fi greșit înțelese în această privință.

**CAPITOLUL V - Valoarea contractului**

## **Art. 10. Valoarea contractului**

(1) Valoarea totală a proiectului este de \_\_\_\_\_\_\_\_\_\_\_ lei, din care:

- finanțare nerambursabilă de la bugetul local al municipiului Bistrița: \_\_\_\_\_\_\_ lei, reprezentând \_\_\_\_% din valoarea totală a proiectului;

- contribuția beneficiarului de finanțare: \_\_\_\_\_\_\_\_\_\_\_\_ lei, reprezentând \_\_\_\_% din valoarea totală a proiectului.

(2) La data semnării prezentului contract, Beneficiarul declară că Proiectul care face obiectul prezentului contract mai beneficiază de următoarele finanțări pentru realizarea sa (se vor preciza numele instituției și suma):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(3) Detaliile referitoare la alte surse de finanțare ce au fost utilizate pentru cofinanțarea activităților Proiectului vor fi incluse și în raportul financiar final, întocmit conform prevederilor prezentului contract.

## **Art. 11.** **Bugetul proiectului. Destinația**

(1) Beneficiarul este obligat sa respecte bugetul detaliat al proiectului. Cheltuielile vor fi efectuate conform bugetului proiectului și a prevederilor prezentului contract.

(2) Pe parcursul derulării proiectului, dacă situația o impune, beneficiarul poate face relocări între liniile de buget, în limita unui procent de maxim 10%, fără acordul finanțatorului. Nici o linie bugetară nu poate fi suplimentată sau diminuată cu mai mult de 10% față de bugetul aprobat inițial. Pentru sumele relocate cu încălcarea acestor prevederi, devin aplicabile prevederile aliniatelor 4 și 5.

(3) Toate fondurile care fac obiectul finanțării, dobânzile aferente, precum și bunurile pentru achiziționarea cărora au fost utilizate acestea și alte bunuri primite în acest scop, vor fi utilizate de către Beneficiar numai pentru realizarea activităților și atingerea scopurilor specificate ale Proiectului, conform bugetului stabilit; atunci când, pentru îndeplinirea obligațiilor contractuale, Beneficiarul achiziționează, din fonduri publice nerambursabile, produse, lucrări sau servicii, procedura de achiziție este cea prevăzută de Legea nr. 98/2016 privind achizițiile publice, cu modificările și completările ulterioare.

(4) Atunci când autoritatea contractantă constată, pe baza rapoartelor sau ca urmare a verificărilor efectuate, că Beneficiarul a folosit sau folosește fondurile și/sau bunurile achiziționate pentru derularea proiectului într-o manieră neconformă cu clauzele contractuale sau că nu justifică utilizarea sumelor, aceasta poate solicita în scris restituirea lor.

(5) Beneficiarul are obligația de a restitui Municipiului Bistrița, în termen de 5 zile lucrătoare de la primirea solicitării scrise a acestuia, sumele întrebuințate în alte scopuri decât pentru desfășurarea activităților Proiectului și cele a căror întrebuințare nu este dovedită conform prevederilor art. 20.

(6) Obligațiile prevăzute de alin. 4 rămân în vigoare timp de 5 ani după încetarea prezentului contract.

**CAPITOLUL VI – Plăți**

## **Art. 12. Efectuarea plăților**

(1) Autoritatea contractantă efectuează plățile prezentului contract în tranșe, în raport cu faza proiectului și cheltuielile aferente, în funcție de evaluarea posibilelor riscuri financiare, durata și evoluția în timp a activității finanțate ori de costurile interne de organizare și funcționare ale beneficiarului.

(2) Fiecare tranșă va fi plătită numai după prezentarea raportului intermediar și a documentelor justificative aferente cheltuielilor efectuate de beneficiar în raport cu faza proiectului, atât pentru finanțarea de la bugetul local cât și pentru contribuția proprie.

(3) Autoritatea contractantă nu va elibera beneficiarului ultima tranșă a finanțării nerambursabile mai înainte de validarea raportului final, pe care beneficiarul este obligat sa îl depună la sediul autorității finanțatoare în termen de cel mult 15 zile de la terminarea activității. Data limită de prezentare a raportului final este 30 noiembrie 2021; pentru proiectele care presupun activități prevăzute în luna decembrie, data limită de depunere a raportului final este 22 decembrie 2021, cu excepția cazurilor în care în proiect sunt incluse activități specifice sărbătorilor de iarnă, situație în care acest termen va putea fi prelungit, astfel încât să poată fi asigurată decontarea sumelor în anul bugetar în care s-a încheiat contractul de finanțare.

(4) Validarea se va face în termen de cel mult 30 de zile de la depunerea de către beneficiar a raportului final. Autoritatea finanțatoare poate solicita clarificări la rapoartele depuse de către beneficiari, termenul de validare fiind suspendat până la data primirii răspunsului la clarificări.

(5) Autoritatea contractantă își rezervă dreptul de a face verificări atât în perioada derulării contractului de finanțare nerambursabilă, cât și ulterior validării raportului final, în scopul completării dosarului finanțării nerambursabile, dar nu mai târziu de 3 luni de la expirarea termenului prevăzut la alin. (3).

(6) Autoritatea contractantăpoate suspenda, cu notificare scrisă, în întregime sau parțial, plata, fără rezilierea contractului, în cazul nerespectării de către beneficiar a oricăreia dintre obligațiile sale contractuale și să procedeze la verificarea întregii documentații privind derularea Proiectului finanțat și utilizarea finanțării.

**CAPITOLUL VII - Modalități de plată**

**Art. 13.** Toate plățile care privesc prezentul contract se realizează exclusiv prin mijloace bancare. Autoritatea contractantă efectuează plățile în cadrul prezentului contract direct în contul beneficiarului.

**Art. 14.** Nu sunt admise plăți în numerar între autoritatea contractantă și beneficiar.

**CAPITOLUL VIII - Cheltuieli**

**Art. 15.** Efectuarea cheltuielilor de către Beneficiar:

(1) Orice sumă primită ca finanțare de la autoritatea contractantă în temeiul prezentului contract va fi cheltuită de către Beneficiar numai pentru realizarea Proiectului;

(2) Beneficiarul va efectua numai cheltuieli care se încadrează în categoriile și limitele de cheltuieli aprobate ale Proiectului. În cazul în care au fost efectuate alte cheltuieli sau cu depășirea limitelor prevăzute, autoritatea contractantă va putea solicita returnarea sumelor respective.

(3) Cheltuielile efectuate înainte sau după perioada de implementare a proiectului, așa cum este prevăzută la art. 3, nu sunt eligibile si nu pot fi decontate de către beneficiar.

**Art. 16.** Beneficiarul întocmește un raport intermediar/final, pentru fiecare perioadă de raportare, care va fi prezentat autorității contractante.

**Art. 17.** Rapoartele vor fi semnate de către reprezentantul autorizat al beneficiarului și de către responsabilul financiar al acestuia. Prin aceasta viză se confirmă pe proprie răspundere realitatea datelor înscrise și încadrarea cheltuielilor în limita sumelor prevăzute în contract.

**Art. 18.** La întocmirea raportului intermediar/final, beneficiarul va prezenta decontul aferent atât sumei primite de la autoritatea contractantă, prevăzută la art. 10 din prezentul contract, reprezentând \_\_\_\_% din valoarea proiectului, cât și pentru contribuția proprie, reprezentând \_\_\_\_% din valoarea proiectului.

**CAPITOLUL IX - Monitorizare și control**

**Art. 19. Informare**

Beneficiarul furnizează autorității contractante toate informațiile referitoare la derularea Proiectului pe care acesta i le solicită. Autoritatea contractantă poate solicita oricând Beneficiarului informații cu privire la stadiul activităților, Beneficiarul având obligația să răspundă în scris oricărei solicitări a acesteia în termen de 5 zile lucrătoare.

**Art. 20. Prezentarea rapoartelor obligatorii**

(1) Beneficiarul va transmite Primăriei municipiului Bistrița informații privind derularea Proiectului și utilizarea sumelor primite. În acest scop, Beneficiarul va prezenta Primăriei municipiului Bistrița:

1. raportări intermediare, întocmite conform modelului prezentat în Anexa IV la Ghidul solicitantului - până în data de 10 a lunii în care se solicită decontarea sumelor cheltuite; acestea vor cuprinde în mod obligatoriu justificarea cheltuielilor la nivelul întregului proiect, cuprinzând atât finanțarea proprie cât și contribuția Primăriei municipiului Bistrița;
2. o raportare finală, care va fi depusă în termen de 15 zile de la încheierea activității, dar nu mai târziu de data de 30 noiembrie a anului bugetar în care a fost încheiat contractul de finanțare; pentru proiectele care presupun activități prevăzute în luna decembrie, data limită de depunere a raportului final este 22 decembrie, cu excepția cazurilor în care în proiect sunt incluse activități specifice sărbătorilor de iarnă, situație în care acest termen va putea fi prelungit, astfel încât să poată fi asigurată decontarea sumelor în anul bugetar în care s-a încheiat contractul de finanțare.

Rapoartele vor cuprinde în mod obligatoriu justificarea cheltuielilor la nivelul întregului proiect, cuprinzând atât finanțarea proprie cât și contribuția Primăriei municipiului Bistrița.

(2) Raportul financiar va fi structurat conform capitolelor de buget aprobate de către Comisia de evaluare, în scopul verificării de către Primăria municipiului Bistrița a încadrării în capitolele bugetare.

(3) Rapoartele vor fi însoțite obligatoriu de documentele justificative pentru validarea cheltuielilor efectuate de Beneficiar, documentele justificative pentru activitățile desfășurate, menționate în Anexa VI la Ghidul solicitantului și documentele justificative cu privire la achizițiile derulate în cadrul proiectului, în copie, având pe fiecare pagină mențiunea “Conform cu originalul”, semnătura coordonatorului proiectului și ștampila; la solicitarea Primăriei municipiului Bistrița beneficiarul va prezenta documentele justificative și în original.

(4) În cazul în care beneficiarul de finanțare depune un singur raport, la finalul implementării proiectului, acesta se consideră raport intermediar și final.

(5) Rapoartele vor fi elaborate de către Beneficiar pe baza comparării cu calendarul inițial al Proiectului. Acestea vor cuprinde activitățile demarate, activitățile finalizate, sumele utilizate și necorelările existente față de planificare.

(6) Rapoartele vor fi depuse în format fizic la Primăria municipiului Bistrița – Centrul de Relații Publice, situat în Bistrița, Str. Gheorghe Șincai, nr. 2 și vor fi transmise în format electronic direcției responsabile cu monitorizarea proiectului din cadrul primăriei, în termenele prevăzute la alin. 1.

(7) Obligațiile prevăzute la alin. 3 și 5 ale prezentului articol sunt considerate de părți ca fiind esențiale pentru realizarea scopului prezentului contract.

(8) În scopul informării Primăriei municipiului Bistrița cu privire la dificultățile apărute pe parcursul derulării Proiectului, Beneficiarul va elabora și transmite acestuia rapoarte speciale.

**Art. 21. Evaluarea rapoartelor**

(1) Rapoartele menționate la art. 20 vor fi supuse aprobării conducătorului autorității locale. Primăria municipiului Bistrița va urmări ca verificarea rapoartelor să se facă în termen de 30 zile de la primire. Autoritatea finanțatoare poate solicita clarificări la rapoartele depuse de către beneficiari, termenul de validare fiind suspendat până la data primirii răspunsului la clarificări.

(2) După verificarea acestora, Primăria municipiului Bistrița va aproba rapoartele sau va decide luarea masurilor care se impun în cazul în care, în urma analizei unui raport, se constată încălcarea obligațiilor contractuale și neatingerea obiectivelor.

**Art. 22. Monitorizarea**

(1) Pe toată durata contractului, precum și pe o perioada de 5 ani de la încetarea acestuia, Beneficiarul este obligat să permită, în orice moment, accesul neîngrădit al reprezentanților Primăriei municipiului Bistrița sau a altor organe de control abilitate prin lege, în scopul realizării controlului financiar și auditului, pentru a controla registrele, documentele și înregistrările deținute de către Beneficiar, pe baza cărora se ține evidența activităților derulate în cadrul Proiectului, pentru verificarea conformării față de prevederile prezentului contract. Controlul se efectuează la locul unde sunt păstrate aceste documente de către Beneficiar, iar acesta are obligația să prezinte orice documente solicitate. În cazul refuzului de a permite accesul acestor persoane și de a coopera cu acestea, Beneficiarul are obligația de a restitui Municipiului Bistrița, în termen de 5 zile lucrătoare de la primirea solicitării scrise, suma pe care a primit-o ca finanțare de la Municipiul Bistrița pentru realizarea Proiectului.

(2) Curtea de Conturi are calitatea de a exercita controlul financiar asupra derulării activității nonprofit finanțate din fondurile publice.

**CAPITOLUL X - Rezultate. Publicitate**

**Art. 23. Promovarea Proiectului**

(1) Beneficiarul are obligația de a face referire explicită pe toate materialele și produsele obținute în urma finanțării primite (acolo unde este posibil), precum și cu ocazia tuturor evenimentelor și acțiunilor desfășurate pe durata Proiectului, la următoarea expresie: “Proiect cofinanțat din bugetul local al municipiului Bistrița pe anul 2021”.

(2) Beneficiarul de finanțare nerambursabilă de la bugetul local al municipiului Bistrița se obligă să respecte Regulile de identitate vizuală prevăzute în Anexa II la Ghidul solicitantului.

(3) Municipiul Bistrița va putea, pe parcursul derulării Proiectului sau la finalul acestuia, să facă publice în modul în care va considera necesar, prin publicarea de articole sau alte manifestări:

* obiectivele și durata Proiectului;
* finanțarea acestuia de către Municipiul Bistrița;
* activitățile efectuate în cadrul Proiectului;
* rezultatele obținute.

**Art. 24.** În privința drepturilor de proprietate industrială și intelectuală, exploatare și diseminare a rezultatelor specifice obiectului contractului, se respectă prevederile legale în vigoare.

**Art. 25.** Autoritatea contractantă nu își asumă răspunderea și nu intervine în litigiile care pot apărea între parteneri în privința drepturilor de proprietate asupra rezultatelor obținute sau utilizate de aceștia, atât pe parcursul derulării proiectului, cât și după finalizarea acestuia.

**CAPITOLUL XI – Răspunderea contractuală**

**Art. 26.** Beneficiarul își asumă întreaga răspundere tehnică și supraveghere generală a executării serviciilor contractate.

**Art. 27.** Beneficiarul răspunde pentru realizarea obligațiilor contractuale și suportă pagubele cauzate autorității contractante, ca urmare a oricăror acțiuni sau omisiuni legate de realizarea contractului care îi sunt imputabile.

**Art. 28.** Beneficiarul răspunde pentru îndeplinirea la timp a demersurilor necesare în vederea obținerii aprobărilor, avizelor sau licențelor necesare realizării contractului în concordanță cu reglementările în vigoare.

**Art. 29.** Beneficiarul răspunde de exactitatea datelor înscrise în documentele justificative pentru validarea cheltuielilor, în documentele justificative pentru activitățile desfășurate și în documentele justificative cu privire la achiziții, prezentate autorității contractante.

**Art. 30.** Beneficiarul răspunde de păstrarea documentelor care au stat la baza încheierii contractului pe o perioadă de minimum 5 ani de la data încetării raporturilor contractuale.

**Art. 31.** Autoritatea contractantă nu este răspunzătoare pentru prejudiciile suferite de beneficiar, personalul acestuia sau subcontractori în timpul executării contractului.

**Art. 32.** Autoritatea contractantă nu poate fi supusă vreunei revendicări pentru compensare sau reparații față de aceste prejudicii.

**Art. 33.** Autoritatea contractantă are obligația,în limitele legii și ale competențelor deținute, de a sprijini, prin demersurile necesare, obținerea la timp a aprobărilor, avizelor și licențelor și de a acționa ca acestea să nu fie abuziv întârziate sau refuzate.

**Art. 34.** În cazul în care beneficiarul nu respectă prevederile contractuale cu privire la termenele de decontare, nu va beneficia de alocarea de sume din programele anuale de finanțare următoare.

**Art. 35.** Limite ale răspunderii Municipiului Bistrița:

(1) Beneficiarul este singura persoană responsabilă pentru modul în care este folosită finanțarea; răspunderea Municipiului Bistrița nu va fi în nici un fel angajată în cazul în care Beneficiarul va fi ținut responsabil față de terți pentru orice prejudicii cauzate în derularea Proiectului și în nici o altă situație ce decurge dintr-o acțiune sau inacțiune ilicită a Beneficiarului legată de finanțarea acordată prin prezentul contract.

(2) Municipiul Bistrița nu răspunde în cazul nerespectării legislației în vigoare de către Beneficiar sau de către angajați, colaboratori sau consultanți ai acestuia.

(3) Beneficiarul este răspunzător de respectarea legislației fiscale și răspunde pentru plata taxelor, impozitelor și a altor obligații către bugetul statului presupuse de derularea Proiectului al cărui titular este, cât și a penalizărilor ce decurg din întârzierea acestor plăți.

**CAPITOLUL XII – Cesiunea**

**Art. 36.** Este interzisă cesiunea contractului sau a unor părți din acesta.

**CAPITOLUL XIII – Rezilierea contractului**

**Art. 37.** Autoritatea contractantă poate rezilia contractul dacă beneficiarul nu demarează realizarea proiectului în termenul stabilit în contract.

**Art. 38.** (1) Contractele de finanțare pot fi reziliate de plin drept, fără a fi necesară intervenția instanței de judecată, în termen de 10 zile calendaristice de la data primirii notificării prin care părții în culpă i s-a adus la cunoștință că nu și-a îndeplinit obligațiile contractuale.

(2) Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligații contractuale.

(3) În cazul rezilierii contractului ca urmare a neîndeplinirii clauzelor contractuale, beneficiarul finanțării este obligat ca, în termen de 15 zile, să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanțării altor programe și proiecte de interes public.

(4) Nerespectarea termenelor și a prevederilor din contract poate duce la pierderea tranșei finale și interzicerea participării la sesiunile de selecție organizate pentru obținerea de finanțare.

**Art. 39.** Decizia de aprobare a proiectului poate fi anulată în orice moment și în orice etapă a procesului de evaluare și ulterior, în cadrul procesului de contractare a proiectului selectat spre finanțare precum și în etapa de implementare a proiectului finanțat în cazul în care, ulterior fazei de evaluare, se identifică motive certe (de orice natură – legale, faptice, administrative) care duc la concluzia că proiectul, solicitantul, partenerii sau parteneriatul erau neeligibili la data depunerii Cererii de finanțare.

**CAPITOLUL XIV – Forța majoră**

**Art. 40.** (1) Forța majoră, așa cum este ea definită prin lege, apără de răspundere partea care o invocă în termen.

(2) Beneficiarul nu este îndreptățit la plată dacă este împiedicat, din cauze de forță majoră, să-și îndeplinească obligațiile contractuale. Forța majoră trebuie anunțată în scris în 10 zile de la apariția ei iar la dispariția forței majore, tot în termen de 10 zile, trebuie făcută o notificare scrisă. Realizarea parțială a Proiectului are drept rezultat plata parțială, Beneficiarul având obligația să restituie sumele care nu au fost cheltuite în perioada derulării proiectului.

**CAPITOLUL XV – Penalități**

**Art. 41.** (1) În cazul în care întârzie în realizarea obligațiilor contractuale, beneficiarii finanțării datorează dobânzi și penalități de întârziere, conform legislației privind colectarea creanțelor bugetare, care se constituie în venituri ale bugetului local.

(2) În situația în care vor apărea sume de recuperat, pentru acestea se vor calcula majorări de întârziere în cuantum de 0.1% pentru fiecare zi de întârziere. Majorările se vor aplica din ziua următoare expirării termenului fixat pentru restituirea sumelor reprezentând cheltuieli stabilite ca fiind neeligibile.

**CAPITOLUL XVI – Litigii**

**Art. 42.** Litigiile de orice fel decurgând din executarea prezentului contract se soluționează pe cale amiabilă în termen de 15 zile calendaristice de la apariția lor. Eventualele litigii născute din interpretarea, executarea și încetarea prezentului contract, care nu pot fi soluționate pe cale amiabilă, vor fi supuse soluționării instanțelor judecătorești de drept comun.

**CAPITOLUL XVII - Încetarea contractului**

**Art. 43.** Încetarea contractului:

Contractul încetează după împlinirea termenului de 5 ani de la data finalizării proiectului, în cazul rezilierii acestuia precum și în situația în care beneficiarul se află în imposibilitate justificată de a derula proiectul și numai dacă trimite o notificare argumentată înainte de a se efectua prima plată de către autoritatea contractantă. În acest ultim caz nu se mai poate pretinde de la autoritatea contractantă efectuarea vreunei plăți.

**CAPITOLUL XVIII - Dispoziții generale și finale**

**Art. 44.** Cauze care înlătură răspunderea contractuală:

(1) Nici o parte nu este răspunzătoare pentru încălcarea obligațiilor contractuale, dacă executarea unor astfel de obligații este împiedicată de împrejurări de forță majoră.

(2) Partea afectată de un astfel de eveniment are obligația de a înștiința cealaltă parte și de a lua toate măsurile rezonabile pentru a înlătura incapacitatea sa de a-și îndeplini obligațiile din contract.

(3) Pe durata imposibilității executării obligațiilor, părțile se vor consulta reciproc cu privire la măsurile corespunzătoare care urmează a fi luate. Dacă evenimentul se produce și continuă pe o perioadă mai mare de 60 de zile, părțile vor putea conveni rezilierea prezentului contract.

**Art. 45.** Finanțatorul își asumă dreptul de a suspenda finanțarea pe o perioadă nedeterminată, în funcție de veniturile încasate la bugetul local și eventual de a o diminua, fără ca beneficiarul să poată emite vreo pretenție în această situație.

**Art. 46. Comunicări:**

(1) Orice comunicare între părți se va face în scris, la adresa menționată în cuprinsul prezentului contract sau care va fi comunicată celeilalte părți în scris, utilizând mijloace care permit evidența transmiterii și primirii acestora. Dacă expeditorul solicită confirmarea de primire, el va indica aceasta în comunicarea lui.

(2) Rapoartele și toate celelalte comunicări între cele două părți se vor transmite la următoarele adrese:

a) Pentru Municipiul Bistrița - Primăria municipiului Bistrița, Centrul de Relații Publice, Str. Gheorghe Șincai, nr. 2, Bistrița, cod 420041, jud. Bistrița-Năsăud, tel: 0263/223923.

b) Pentru Beneficiar:\_\_\_\_\_\_\_\_\_\_, în calitate de reprezentant legal al \_\_\_\_\_\_\_\_\_\_, str. \_\_\_\_\_\_\_\_\_, nr. \_\_\_, bl. \_\_\_, ap. \_\_, localitatea \_\_\_\_\_, județul Bistrița – Năsăud, telefon \_\_\_\_\_\_\_\_\_\_\_\_\_\_\_.

**Art. 47.** Comunicările referitoare la cereri, avize, aprobări, acorduri se fac în formă scrisă, pe suport care să permită înregistrarea acestora.

**Art. 48.** Prevederile contractului pot fi modificate și/sau completate numai prin acte adiționale semnate de comun acord de către părți, sau de către împuterniciți ai acestora.

**Art. 49.** Prezentul contract s-a încheiat în două exemplare originale, ambele având aceeași forță de drept, asigurându-se cate un exemplar pentru fiecare parte.

**Finanțator, Beneficiar,**

**Municipiul Bistrița Nume și prenume/Denumire beneficiar**

**Primar, Reprezentant legal,**

**Ioan Turc**

**Compartiment financiar, Responsabil financiar,**

**Director executiv,**

**Control financiar preventiv,**

**Compartiment de specialitate, Coordonator proiect,**

**Director executiv,**

**Avizat juridic**